**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 08.08.2023, ora 08.00 – 09.08.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 09.08.2023, ora 07.00**

**RÂURI**

Debitele au fost în general în scădere, exceptând râurile din bazinele hidrografice: Someș (cu excepția cursului mijlociu și inferior al Someșului Mic, unde au fost în scădere), bazinul superior ale Arieșului, cursurile inferioare ale Crișului Negru, Târnavelor, Timișului, cursul mijlociu al Mureșului și cursul superior al Prutului, unde au fost în creștere ca urmare a precipitațiilor căzute în interval și propagării și râurile din bazinele hidrografice: Vedea, Ialomița, Bârlad, cele din Dobrogea, bazinele mijlocii și inferioare ale Jiului și Argeșului și cursul mijlociu și inferior al Prutului și afluenții acestuia, unde au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-90 %, mai mari (în jurul și peste normalele lunare) pe râurile din bazinele hidrografice: Vișeu, Lăpuș, Târnave, Bega, Timiş, Moravița, Caraș, Nera, Suceava, cursurile superioare ale Someșului, Crișului Negru, Mureșului, Oltului, cursurile inferioare ale Izei și Begăi și cursul mijlociu al Crișului Alb şi mai mici (sub 30% din normalele lunare) pe râurile din bazinele hidrografice: Rm. Sărat, Bârlad, pe unii afluenţi din bazinele superioare ale Oltului, Argeșului, Prutului și pe râurile din Dobrogea.

Se mai situează peste **COTA DE ATENȚIE**, în scădere, râul Moravița la stația hidrometrică Moravița (250+40)-jud.TM..

Debitele vor fi în general în scădere, exceptând cursurile mijlocii și inferioare ale Someșului, Someșului Mic, Arieșului și cursul superior al Prutului, unde vor fi în creștere prin propagare și râurile din bazinele hidrografice: Vedea, Bârlad, cele din Dobrogea, bazinele mijlocii și inferioare ale Argeșului, Ialomiței și cursul mijlociu și inferior al Prutului și afluenții acestuia, unde vor fi relativ staționare

Sunt posibile creșteri de niveluri și debite pe unele râuri mici din zonele montane, ca urmare a precipitațiilor slabe prevăzute sub formă de aversă.

Se va mai situa peste **COTA DE ATENȚIE**, în scădere, râul Moravița la stația hidrometrică Moravița (250+5)-jud.TM.

**DUNĂRE**

Debitul la intrarea în țară (secțiunea Baziaș) în intervalul 08.08 – 09.08.2023 a fost în creştere, având valoarea de 4500 m3/s, peste media multianuală a lunii august (4300 m3/s).

În aval de Porţile de Fier debitele au fost în creștere pe sectoarele Gruia – Tr. Măgurele și Cernavodă – Tulcea și în scădere pe sectorul Zimnicea – Călărași.

Debitul la intrarea în țară (secțiunea Baziaș) va fi în creştere (5000 m3/s).

În aval de Porțile de Fier debitele vor fi în creştere pe sectoarele Gruia – Giurgiu și Vadu Oii – Tulcea și în scădere pe sectorul Oltenița – Hârșova.

**2.** **Situația meteorologică în intervalul 08.08.2023, ora 09.00 – 09.08.2023, ora 06.00**

**ÎN ŢARĂ**

Vremea a continuat să se răcească în sud-estul teritoriului, local chiar semnificativ, astfel că a devenit răcoroasă în aproape toată țara; valorile diurne au fost în medie cu 4...8 grade mai scăzute decât cele specifice primei decade a lunii august, iar maximele s-au încadrat între 17 grade la Întorsura Buzăului și 28 de grade la Caracal. Nebulozitatea a fost în general persistentă și a plouat până în orele după-amiezii pe arii extinse în Muntenia, Dobrogea și sudul Moldovei; au fost mai ales averse, pe spații mici s-au semnalat descărcări electrice și izolat s-au înregistrat cantități de apă de 10...20 l/mp. Înnorări temporare și ploi slabe au fost pe spații restrânse și la munte, în nord și în centru și cu totul izolat în zona deluroasă din Crișana, Banat și Oltenia, iar în rest cerul a fost variabil; în cursul nopții, s-a înseninat treptat în cea mai mare parte a țării. Vântul a suflat slab și moderat, cu ușoare intensificări în prima parte a intervalului la altitudini mari în Carpații Meridionali, local în Dobrogea și sud-vestul Olteniei, cu rafale de până la 50...55 km/h și izolat în celelalte regiuni (dar cu viteze în general de până la 35...45 km/h). Noaptea a fost rece pentru această dată în majoritatea zonelor, iar la ora 6 se înregistrau valori termice între 5 grade la Miercurea Ciuc și 19 grade la Sulina. Spre sfârșitul intervalului, în depresiunile intramontane izolat s-a format ceață.

*Observație: de ieri dimineață, de la ora 6, au fost în vigoare 3 mesaje de atenționare cod galben pentru fenomene meteorologice periculoase imediate (2 emise de către CNPM București pentru Muntenia și 1 de către SRPV Constanța).*

**LA BUCUREŞTI**

Vremea a devenit răcoroasă, cu temperaturi mult mai scăzute decât în ziua anterioară ce s-au situat cu 5...6 grade sub mediile climatologice ale datei. Până în orele după-amiezii, au fost înnorări și trecător averse slabe, iar în zona peri-urbană s-au semnalat descărcări electrice, apoi cerul a devenit variabil spre senin. Vântul a fost moderat mai ales în prima parte a zilei, cu rafale de până la 30...35 km/h, apoi a suflat în general slab. Temperatura maximă a fost de 23 de grade la Afumați, 24 de grade la stația meteo Băneasa și 26 de grade la Filaret, iar la ora 6 se înregistrau 11 grade în Băneasa și 14 grade la Afumați și Filaret.

**3. Prognoza meteorologică în intervalul 09.08.2023, ora 09.00 – 10.08.2023, ora 09.00**

**ÎN ŢARĂ**

Vremea se va încălzi față de ziua precedentă, însă în cea mai mare parte a țării, valorile termice se vor situa în continuare ușor sub mediile multianuale specifice acestei perioade. Cerul va fi variabil, temporar cu înnorări și pe arii restrânse ploi de scurtă durată, după-amiaza și seara în zona montană, iar noaptea în centru și posibil în vest și sud-vest. Vântul va sufla slab și moderat. Temperaturile maxime se vor încadra între 22 și 30 de grade, iar cele minime între 10 și 21 de grade, cu valori mai scăzute în depresiunile din estul Transilvaniei, unde se vor situa în jurul a 7 grade. Dimineața și noaptea, izolat vor fi condiții de ceață îndeosebi în zonele depresionare.

**LA BUCUREŞTI**

Vremea se va încălzi față de ziua precedentă, însă valorile termice se vor situa ușor sub mediile multianuale. Cerul va fi variabil, iar vântul va sufla slab până la moderat. Temperatura maximă va fi de 28...29 de grade, iar cea minimă de 14...16 grade.

1. ***CALITATEA APELOR***

***Administrația Națională Apele Române*** informează că, în data de 08.08.2023 a fost semnalata prezenta unor pete de produs petrolier pe Canalul Dunăre-Marea Neagra. In urma deplasării in teren, reprezentantul CN Administrația Canalelor Navigabile SA confirma existenta poluării pe CDMN la Km 23, mal stâng, la debușeu, aval de pod Basarabi, județul Constanta, pe o suprafață de aproximativ 200 mp. La fata locului s-au deplasat reprezentanții CN ACN SA pentru depoluare cu mijloacele aflate in dotare (praf absorbant, baraje absorbante, barca si nava MIOZOTIS). Sub acțiunea vântului puternic irizațiile au fost împinse către mal si către debușeul de pe malul stâng, din zona podului. Agentii hidrotehnici ai CN ACN SA au împrăștiat praf absorbant pe marginea canalului, amonte si aval de podul rutier Basarabi si au instalat baraje de reținere sub pod. Până în acest moment sursa poluării, natura poluantului si ora producerii poluării rămân necunoscute. Vom reveni cu informații suplimentare.

***Administrația Națională Apele Române*** informează despre semnalarea, în data de 08.08.2023, ora 09,00, unei poluări accidentale cu materii biologice pe raza comunei Bascov, județul Argeș, în urma căreia într-un curs de apa necadastrat s-au scurs sânge si alte resturi de carne. Sursa probabilă: o carmangerie din zona. S-au prelevat probe de apa din următoarele puncte: - canal Mierliseși-nod rutier Bascov spre lunca; -țeava evacuare SC Samdor SA -care traversează rigola. Vom reveni cu informații suplimentare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei a II-a de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Buzău-Ialomiţa*** |
| Din cauza scaderii debitului fluviului Dunarea din ultima perioada, precum si a prognozei hidrologice a debitelor medii zilnice, incepand cu data de 24.07.2023 s-a trecut la aplicarea fazei de atentionare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Incepand cu data de 25.07.2023 s-a trecut la aplicarea fazei de atentionare/avertizare pentru sectorul 5.2 Brat Macin – PH Smardan.***Administratia Bazinala de Apă Dobrogea-Litoral***Din cauza scaderii semnificative în ultima perioada a nivelului, respectiv a debitului fluviului Dunarea - Brat Macin, pe sectorul Daeni - Macin - Smârdan, precum si tendinta de scadere pentru urmatoarea perioada, va începe aplicarea prevederilor Planului de restrictii si folosire a apelor în perioadele deficitare pentru B.H. Dun?re 2021-2025,in acest sens se instituie faza de atentionare / avertizare.  |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Agenția pentru Protecția Mediului Argeș*** informează despre producerea, în data de 07.08.2023, ora 19.30, unei poluări a solului cu 150 litri apa sărata din cauza avariei unei conducte de transport aparținând OMV Petrom SA in zona Parc Bradu, județul Argeș. Măsuri întreprinse: oprirea pompării, izolarea conductei, remedierea avariei si ecologizarea zonei.

***Inspectoratul General pentru Situații de Urgență*** informează telefonic despre producerea, în data de 08.08.2023, unui accident rutier pe raza loc Găneasa, județul Ilfov in urma căruia un tir a deversat, pe aproximativ 2 km din partea carosabila, acid sulfuric transportat in bazine de 1 tona. Vom reveni cu informații suplimentare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**